DOD วิ่งแรง 7% สวนตลาดฯ ลุ้นไตรมาส 2/62 กำไรฟื้นรับรู้รายได้ผลิตภัณฑ์เสริมอาหารล็อตใหญ่
DOD วิ่งแรง 7% สวนตลาดฯ ลุ้นไตรมาส 2/62 กำไรฟื้นรับรู้รายได้ผลิตภัณฑ์เสริมอาหารล็อตใหญ่ โดย ณ เวลา 11.20 น. อยู่ที่ระดับ 7.95 บาท บวก 0.55 บาท หรือ 7.43% สูงสุดที่ระดับ 8 บาท ต่ำสุดที่ระดับ 7.40 บาท ด้วยมูลค่าการซื้อขาย 22.15 ล้านบาท
DOD วิ่งแรง 7% สวนตลาดฯ ลุ้นไตรมาส 2/62 กำไรฟื้นรับรู้รายได้ผลิตภัณฑ์เสริมอาหารล็อตใหญ่
23 พ.ค. 2562

ผู้สื่อข่าวรายงานว่า ราคาหุ้นบริษัท ดีโอดี ไบโอเทค จำกัด (มหาชน) หรือ DOD ณ เวลา 11.20 น. อยู่ที่ระดับ 7.95 บาท บวก 0.55 บาท หรือ 7.43% สูงสุดที่ระดับ 8 บาท ต่ำสุดที่ระดับ 7.40 บาท ด้วยมูลค่าการซื้อขาย 22.15 ล้านบาท

โดยก่อนหน้านี้ บริษัทคาดการณ์ผลการดำเนินงานไตรมาส 2/2562 เริ่มส่งสัญญาณในทิศทางที่ดีขึ้น เนื่องจากมีการปรับแผนโครงสร้างทางธุรกิจตั้งแต่ช่วงปลายปี 2561 ที่ผ่านมาจนถึงปัจจุบัน
อีกทั้งล่าสุดบริษัทได้รับคำสั่งผลิต (Order) ในการผลิตผลิตภัณฑ์เสริมอาหาร ประเภทคอลลาเจน มูลค่ากว่า 30 ล้านบาท คาดว่าจะเริ่มทยอยส่งมอบสินค้าล็อตแรกภายในเดือน พ.ค. 2562 และได้รับออเดอร์ผลิตผลิตภัณฑ์เสริมอาหารเพื่อสุขภาพ ไปวางจำหน่ายผ่านช่องทางร้านค้าปลีกทั่วประเทศ มูลค่ากว่า 30 ล้านบาท คาดว่าจะทยอยส่งมอบ และวางจำหน่ายได้ในช่วงปลายไตรมาส 2/2562 เป็นต้นไป
นอกจากนี้ยังมีออเดอร์ในการผลิตผลิตภัณฑ์เสริมอาหารเพื่อสุขภาพสำหรับผู้สูงอายุ เบื้องต้นคาดว่าผลิตภัณฑ์ดังกล่าวจะมีการนำไปจำหน่ายผ่านช่องทาง TV Shopping